Document ID: 31988R3934

*****
ΚΑΝΟΝΙΣΜΟΣ (ΕΟΚ) αριθ. 3934/88 ΤΗΣ ΕΠΙΤΡΟΠΗΣ
της 16ης Δεκεμβρίου 1988
για τροποποίηση του κανονισμού (ΕΟΚ) αριθ. 636/86 που καθορίζει το επίπεδο των ποσοτικών περιορισμών κατά την εισαγωγή στην Ισπανία ορισμένων οπωροκηπευτικών προελεύσεως τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3798/85 του Συμβουλίου της 20ής Δεκεμβρίου 1985 που καθορίζει τις διαδικασίες των ποσοτικών περιορισμών κατά την εισαγωγή στην Ισπανία ορισμένων οπωροκηπευτικών προελεύσεως τρίτων χωρών (1), και ιδίως το άρθρο 3,
Εκτιμώντας:
ότι το άρθρο 144 της πράξης προσχώρησης προβλέπει ότι η Ισπανία μπορεί να διατηρήσει έως τις 31 Δεκεμβρίου 1989 ποσοτικούς περιορισμούς κατά την εισαγωγή προελεύσεως τρίτων χωρών για ορισμένα οπωροκηπευτικά· ότι ο κανονισμός (ΕΟΚ) αριθ. 636/86 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3941/87 (3), καθορίζει τις ποσότητες των ποσοστώσεων που εφαρμόζονται στην Ισπανία για ορισμένα οπωροκηπευτικά προελεύσεως τρίτων χωρών·
ότι μια αύξηση κατά 15 % των ποσοστώσεων του 1988 δεν είναι φύσεως τέτοιας ώστε να δημιουργήσει διαταραχές στην ισπανική αγορά· ότι θα πρέπει συνεπώς να καθορισθούν κατ' αυτή την έννοια οι ποσότητες των ποσοστώσεων για το έτος 1989·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 636/86 τροποποιείται ως εξής:
1. Στο άρθρο 1 παράγραφος 1, οι όροι «για το έτος 1988» αντικαθίστανται από τους όρους «για το έτος 1989».
2. Το παράρτημα Ι αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1988.

Labels: 3
17
18